**Pomen gibanja za zdrav razvoj otroka 1: GIBALNE IGRARIJE**

Gibanje je pomemben del zdravega življenjskega sloga. V času drugega vala epidemije, ko vrtci delujemo le v zmanjšanem obsegu, še vedno veljajo omejitve, zaradi katerih varujemo zdravje in se otroci ne smejo družiti med sabo, igrišča so zaprta. Tako starši otrokom ne morete ponuditi gibanja znotraj naštetih možnosti, temveč iskati drugačne možnosti, da se otroci gibajo.

Za začetek, v prvem od treh prispevkov Pomen gibanja za zdrav razvoj otroka, sem za vas in vašega otroka pripravila zabavno interaktivno spletno igrico GIBALNE IGRARIJE. Igrate se jo lahko večkrat in je dostopna na vseh napravah, kjer imate dostop do svetovanega spleta.

Gibanje naj bo igra in igra naj bo gibanje. To sta namreč zelo pomembni in osnovni potrebi ter poti učenja in razvoja predšolskih otrok. Zato se prepletata. Gibalne igre so pomembne za zdrav razvoj gibalnih spretnosti in tudi za njegov razvoj na drugih področjih. V družbi z drugimi otroki si izbira igralne partnerje. Žal imajo tisti otroci, ki ne obiskujejo vrtca, teh možnosti manj ali skoraj nič, smo njihov igralni parterji odrasli. Zato poiščite možnost, da se igrate s svojimi otroki.

Navodila: ko igro odprete, s kazalko kliknite oziroma s prstom tapnite na gumb »Spin it« in zavrtite kolo. Kolo se bo ustavilo na določeni nalogi, ki je označena s sličico in opisom. Ko nalogo opravite, lahko kolo ponovno zavrtite. Pri tem izberite eno izmed možnosti: »Eliminate«, kar pomeni, da se ta naloga ne bo več prikazala ali »Resume«, kar pomeni, da bo ta naloga ostala na kolesu in se bo kolo lahko ponovno ustavilo na njej.

Še povezava:

<https://wordwall.net/embed/a02526aebd6f4232af2d0f41e995de60?themeId=52&templateId=8>

Želim vam veliko užitkov in zabave pri igranju.

Sonja Bobek Simončič, svetovalna delavka